stanford-oval/wikipedia huggingface dataset:
Heikintori
Historia > Heikintori (1969–)

Vuonna 2008 Heikintorilla järjestettiin tanssiaiset 40-vuotisjuhlan kunniaksi.
Vuonna 2015 Heikintorin taloudellinen vuokrausaste oli 71,3 prosenttia.
Heikintorilla vuosituhannen vaiheessa toimineita liikeitä olivat Kappahl, Andiamo/Kookenkä, Timanttiset, Eurokangas, Heikintorin Postitoimisto/Asiamiesposti, Muotiliike Annabella, Aika-Ranta Oy Kelloseppä Ilpo Ranta, Tapiolan Pelikauppa, Tapiolan Eläintarvike, Juhlamaailma, Frutti Di Mare italialainen ravintola/kebab pizzeria ja kalaruokaa tarjoava Kalabaari. [lähde? ]
Vuonna 2016 Citycon omisti 68,7 prosenttia Heikintorin tiloista. Vuokrattavia liiketiloja oli yhteensä 4500 neliömetriä ja kauppakeskuksen ankkurivuokralaiset olivat Eurokangas ja Posti. Tiloja vuokrattiin myös pop up -myymälöille.
Kesällä 2017 Citycon ja kiinteistön vähemmistöosakkaat tekivät sopimuksen, jonka mukaan Heikintoria voidaan kehittää yhtenä kokonaisuutena. Lokakuussa kerrottiin, että Citycon suunnitteli kauppakeskuksen perusteellista korjausta ja nelikerroksisen asuinkerrostalon rakentamista liikekiinteistön katolle. Korjaus- ja rakennustyöt oli tarkoitus aloittaa loppuvuonna 2019. Heikintorin pysäköintitalo oli tarkoitus purkaa, paikalle visioitiin 7-kerroksista porrasmaista asuinkerrostaloa. Suunnitelmien mukaan paikalle olisi tulossa noin 120 asuntoa. Katutaso oli tarkoitus varata erikoiskaupalle ja ravintoloille, toinen kerros palveluille ja kolmanteen voisi tulla päiväkoti.
Vuonna 2018 Heikintorilla oli niin vähän toimijoita, hieman yli 20, ettei syntymäpäiväjuhlia järjestetty. Heikintorin alkuperäisistä yrityksistä olivat paikoillaan ensimmäisen kerroksen Grilli Ribis, kolmannen tason Hattuatelier Sirkka Sederlöf ja Tapiolan autokoulu sekä R-Kioski. Citycon kertoi miettivänsä Heikintorin 27 muun omistajan kanssa kauppakeskuksen pitkäaikaista strategiaa, mutta kehityssuunnitelmien aikataulua tai sisältöä ei kerrottu julkisuudessa. Rakennus on osittain suojeltu, mikä vaikuttaa uudistussuunnitelmiin.
Vuonna 2020 Citycon hankki itselleen yli 90% omistuksen kiinteistöstä. Heikintorilla oli vain muutamia liikkeitä muiden muassa kaksi ruokapaikkaa, baari, kampaamo ja kirpputori. Alkuperäisistä toimijoista on jäljellä grilliravintola Ribis.
Heikintorin liikkeet

Grilliravintola Ribis
Fida Lähetystori Heikintori
ESPOON KONE OY
88.fi Itsepalvelukirpputori
Blue Vinyl Records levykauppa
Kuvagalleria

Heikintorin itäpääty
Heikintori täytti 50 vuotta 30.10. 2018
CAS-numero

CAS-numero (Chemical Abstracts Service) on yhdysvaltalaislähtöinen kemikaalien tunnistenumerojärjestelmä, jolla pyritään helpottamaan kemikaalien ja yhdisteiden tunnistamista sekä tietokanta- ja internethakuja ilman monimutkaisia kemiallisia nimiä.
Kemikaalin CAS-numero on väliviivalla erotettu kolmiosainen numerosarja. Ensimmäisessä osassa voi olla seitsemän numeroa, toisessa osassa kaksi numeroa ja kolmas osa muodostuu yhden numeron tarkistusosasta. Tarkistusosa lasketaan kertomalla toisen osion viimeinen numero yhdellä, toiseksi viimeinen kahdella jne. ja saadusta summasta otetaan kymmenellä jaettu jakojäännös tarkistusnumeroksi kolmanteen osioon. Esimerkiksi veden CAS-numero on 7732-18-5. Tarkistusosa lasketaan kaavalla  (8×1 + 1×2 + 2×3 + 3×4 + 7×5 + 7×6) mod 10 = 5. Viikossa noin 50 000 kemikaalia saa oman CAS-numeron. Helmikuun 20. päivänä 2012 oli 63 551 098 orgaanisella ja epäorgaanisella aineella oma CAS-numero. Huhtikuussa 2021 ilmoitettiin numeroituja yhdisteitä olevan jo yli 250 miljoonaa.
Aiheesta muualla

CAS REGISTRY and CAS Registry Number FAQs (englanniksi)
CAS History (englanniksi)
ChemIndustry.com CAS-numerotietokanta (Arkistoitu – Internet Archive) (englanniksi)
Hanhikari

Hanhikari
| --- | --- |
Sijainti:  65°07.367′N, 025°05.025′E, Oulu Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Hanhikari on saari Perämerellä Virpiniemen edustalla Oulun kaupungin (entisen Haukiputaan kunnan) vesialueella. Saari sijaitsee noin kuuden kilometrin etäisyydellä mantereesta Ouluun johtavan laivaväylän pohjoispuolella. Saarella on sektoriloisto. Kasvillisuus on pääasiassa lehtipuita, koivu- ja pihlajametsää. Lähimmät saaret ovat Hiuvet, Hietakari ja Kattilankalla. Oulun–Kemin 10 metrin väylä on viitoitettu Hanhikarin ja Hietakarin väliseen salmeen.
Hello Kitty (kappale)

| ”Hello Kitty” Avril Lavigne |
| --- | --- | --- |

Singlen tiedot
 Albumilta: Avril Lavigne
 Äänitetty : 2013
 Julkaistu: 23. toukokuuta 2014
 Formaatti: CD single, digitaalinen lataus
 Tuottaja(t): Martin Johnson
 Tyylilaji: Dubstep, teknopop
 Kesto: 03.18
 Levy-yhtiö: Epic
Avril Lavignen muut singlet
| ”Let Me Go” 2013 | ”Hello Kitty” 2014 | ”Give You What You Like” 2015 |
Hello Kitty on kanadalaisen laulaja-lauluntekijä Avril Lavignen kappale hänen omaa nimeä kantavalta viidenneltä studioalbumilta. Sen sanoittivat Lavigne, Chad Kroeger, David Hodges sekä Martin Johnson. Tuotannosta puolestaan vastasivat Kroeger ja Hodges, vastaavien tuottajien ollessa Brandon Paddock sekä Kyle Moorman. Musikaalisesti "Hello Kitty" on technopop-kappale, joka sisältää dubstep-tyyliä. Kappaleen tekoon vaikutti hänen pakkomielteensä kaikkiin niihin juttuihin mitkä liittyy Hello Kittyyn. Sen julkaisi Sony Music Entertainment Japan singlenä vain Japanissa 23. toukokuuta 2014.
Kappale sai pääosin negatiivisia vastaanottoja musiikkikriitikoilta, jotka kritisoivat sen soundia sekä kutsuivat sitä epäkypsäksi, kun taas muutamat sanoivat sitä ainutlaatuiseksi ja leikkisäksi. Lavigne kuvasi musiikkivideon kappaleelle Japanissa ja julkaisi sen 21. huhtikuuta 2014. Se sai arvostelijoilta myös pääosin negatiivisen vastaanoton, joista esimerkiksi Billboard kutsui sitä "laiskaksi" ja "vastenmieliseksi". Videon kuvausta japanilaisesta kulttuurista väitettiin rasistiseksi, mutta Lavigne on kiistänyt nämä väitteet. Videon suosion ansiosta kappale saavutti Billboard Hot 100 -listan 75. sijan, muodostuen albumin toiseksi parhaiten listoilla sijoittuneeksi kappaleeksi. Marraskuussa 2014 musiikkivideo oli kerännyt Vevo-kanavalla jo yli 60 miljoonaa näyttökertaa.
Käännös suomeksi
Bat Lash

| Bat Lash |
| --- | --- |
 Bat Lash vuonna 2008.
Luoja(t):  Joe Orlando Carmine Infantino Sheldon Mayer Sergio Aragones
Kustantamo:  DC Comics
Ensiesiintyminen:  Showcase nro 76 (elokuu 1968)
Henkilötiedot
Oikea nimi:  Bartholomew Aloysius Lash
Status:  uhkapeluri
Pituus:  180 cm
Paino:  76 kg
Ryhmäsidokset:  Rough Bunch
Henkilöllisyydet:  Bart Lash
Voimat:  Tuliaseiden käyttö, karisma
Suhteet
Sukulaiset:  Ezekiel Lemuel Lash (isä) Martha Lash (äiti) William Lash (veli) Thomas Lash (veli) Melissa Lash (sisko)
Bat Lash (koko nimeltään Bartholomew "Bat" Aloysius Lash) on DC Comics -kustantamon sarjakuvissa esiintyvä pasifistinen revolverisankari ja uhkapeluri. Joe Orlandon, Carmine Infantinon, Sheldon Mayerin ja Sergio Aragonesin luoma westernhahmo esiintyi ensimmäisen kerran vuonna 1968 Showcase-sarjakuvalehden numerossa 76.
Hahmolla on ollut omia nimikkominisarjakuvia vuosina 1968 ja 2008.
Sarjakuvassa

Bat Lash syntyi vuonna 1828 Lemuel ja Martha Lashille maalaistalossa Texasissa. Hänen äitinsä kasvatti Lashin kohteliaaksi ja älykkääksi pojaksi, kun taas hänen isänsä halusi pojan arvostavan fyysistä työtä. Kasvaessaan aikuiseksi Lash alkoi elämään pasifistista elämää, eikä perustanut väkivallasta. Lashin elämä sai kuitenkin ikävän käänteen vuonna 1847, kun korruptoituneet läänin virkamiehet huijasivat Lashin perhettä myymään viljelysmaansa Melvin Midasille. Midasin kätyrit polttivat Lashin talot, kun Bat auttoi perhettään pakenemaan suojaan ja lähtiessään sen jälkeen itse Midasin kätyrien perään. Hän yritti saada oikeutta kokemalle rikokselle, mutta epäonnistui vakuuttamaan korruptoituneen sheriffin. Lash ajautui riitaan sheriffin kanssa ja välien selvittely päätettiin kaksintaistolla apulaissheriffiä vastaan. Lash voitti kaksintaiston ja ajautui lainsuojattomaksi. Lash yritti palata takaisin pieneen mökkiin, jossa hänen perheensä oli suojassa. Paikalle saapuessa hän sai huomata mökin olevan tulessa ja vanhempansa kuolleen palossa. Lash keräsi eloon jääneet ystävänsä ja perheen jäsenet, vieden heidät turvaan luostariin. Sittemmin Lash asetti tavoitteekseen kostaa vanhempiensa kuoleman.
Lash jatkoi elämäänsä uhkapelurina ja vuonna 1857 ollessaan matkalla New Orleansiin siipiratasaluksella hän voitti pokeripelissä kyseisen osavaltion ilotalon asiakirjan. Lavender niminen nainen kuitenkin vei asiakirjan ja töinäisi Lashin Mississippin jokeen. Lash pääsi lopulta rantaan ja käveli New Orleansiin. Paikan päällä Lash etsi Lavenderin käsiinsä saadakseen asiakirjan takaisin. Samalla hän sai tietää, että ilotaloon oli piilotettu etelävaltion kultaa. Ilotalossa sattui kuitenkin yhteenotto, jonka myötä rakennus paloi maantasalle ja nyt sulannut kulta tuli kaikkien näkyville. Paikallinen laki kuitenkin takavarikoi palaneen ilotalon tontin.
Muissa medioissa > Animaatio

Bat Lash esiintyi ensimmäisen kerran animaationa sarjan Justice League Unlimitedin jaksossa "The Once and Future Thing, Part 1: Weird Western Tales". Tämä versio on rento ja hyvätapainen, vaikka hänellä on ilkikurinen juoni ja hän on taipuvainen siteeraamaan isäänsä. Sarjassa hän oli vanhan lännen sankari, joka työskenteli yhdessä Jonah Hexin, El Diablon ja Sheriffi Ohiyesa Smithin kanssa. Oikeuden Puolustajien saavuttua menneisyyteen he auttoivat Lashin pois vankilasta. Nelikko teki vastapalveluksen Oikeuden Puolustajille auttamalla heitä saamaan aikavarkaan Tobias Manningin kiinni.
Hahmoa näytelleet

| Vuodet | Näyttelijät | Sarjat |
| --- | --- | --- |
| 2005 | Ben Browder | Justice League Unlimited |

Bat Lash nimikkosarjakuvassaan vuonna 2008.
Helsingin ja Espoon kaupunkipyöräjärjestelmä

| Helsingin ja Espoon kaupunkipyörät |
| --- | --- |
 Kaupunkipyöräasema Matinkylän Nokkalanrannassa
Tyyppi:  kaupunkipyöräjärjestelmä
Sijainti:  Helsinki ja Espoo, Suomi
Avattu:  2. toukokuuta 2016
Asemia:  457
Omistaja:  HKL
Liikennöitsijä(t):  Helsingin seudun liikenne CityBike Finland
Matkoja vuodessa:  2,5 milj. (2023)
Aiheesta muualla
Viralliset kotisivut
Helsingin ja Espoon kaupunkipyöräjärjestelmä on Helsingissä ja Espoossa toimiva kaupunkipyöräjärjestelmä. Se avattiin vuoden 2016 toukokuussa 500 kaupunkipyörällä ja 50 kaupunkipyöräasemalla, jotka sijaitsivat Helsingin kantakaupungissa.
Helsingissä oli käytössä vuosina 2000–2010 kolikkopantteihin perustuva kaupunkipyöräjärjestelmä, mutta pyöriä vandalisoitiin eikä panttijärjestelmä toiminut hyvin, joten pyörät poistettiin käytöstä.
Yleistä

Kaupunkipyöräjärjestelmään kuuluu miltei 4 600 polkupyörää. Helsingin ja Espoon kaupunkipyöräpalvelu toimii yhtenä kokonaisuutena. Pyörillä on toukokuusta 2018 alkaen voinut halutessaan ajaa kaupunkien välillä, Espoosta Helsinkiin tai toisinpäin.
Kaupunkipyöräkauden pituus on seitsemän kuukautta huhtikuun alusta lokakuun loppuun. Pyörän saa käyttöönsä rekisteröitymällä palveluun verkossa. Rekisteröinnin yhteydessä saa henkilökohtaisen pyöräilijätunnuksen ja avainkoodin, joilla pyörän voi ottaa käyttöön asemalta. Käyttöönoton yhteydessä voi liittää tunnukseensa matkakortin, minkä jälkeen pyörän saa asemalta matkakortilla ja avainkoodilla. Pyörän voi saada käyttöönsä myös ilman rekisteröitymistä maksukortilla viideltä asemalta.
Pyörillä on kolme eri käyttömaksua: kausimaksu on 35 euroa, viikkomaksu 10 euroa ja päivämaksu 5 euroa. Jokaisen käyttökerran ensimmäinen tunti on maksuton. Tunnin ylittävästä ajasta tulee lisäveloitus, joka on 1 euro jokaisesta seuraavasta puolesta tunnista. Yhtä pyörää voi kerrallaan käyttää enintään viisi tuntia putkeen, minkä jälkeen käyttäjältä veloitetaan 80 euroa. Aikaisemmin kaupunkipyörät olivat maksuttomia 30 minuutin ajan, mutta vuonna 2024 ilmaista ajoaikaa pidennettiin 60 minuuttiin.
Vantaan kaupunkipyöräjärjestelmä, johon kuuluu 1 000 pyörää, ei ole yhteensopiva Helsingin ja Espoon järjestelmän kanssa. HSL suunnittelee laajentavansa kaupunkipyöräpalvelun yhtenäiseksi Helsingin seudun alueelle.
Yleistä > Hallinto

HKL ja Espoon kaupunki ovat kaupunkipyöräjärjestelmän tilaajia. Järjestelmän toteutuksesta vastaa CityBike Finland. Helsingin seudun liikenne vastaa kaupunkipyörien verkkopalvelusta ja markkinoinnista yhdessä HKL:n ja Espoon kanssa. Clear Channel vastaa järjestelmän mainosmyynnistä. Järjestelmän pääyhteistyökumppani on HOK-Elanto.
Historia

Helsingissä oli käytössä vuosina 2000–2010 rahapanttiin perustuva kaupunkipyöräjärjestelmä. Pantti oli ensin kymmenen markkaa ja sittemmin kaksi euroa. Pyörät kärsivät vandalismista eikä kolikkopanttijärjestelmä toiminut hyvin, joten pyöristä luovuttiin vuonna 2010. Parhaimmillaan pyöriä oli yli 400 kappaletta, mutta vuonna 2009 niitä oli liikenteessä enää alle 150 kappaletta.
Historia > Uusi järjestelmä

Helsingin nykyinen kaupunkipyöräjärjestelmä otettiin käyttöön 2. toukokuuta 2016. Sen toimittajaksi valittiin ranskalainen Moventia & Smoove. Clear Channel Suomi toimi alihankkijana mainoksille ja kumppanuuksille. Ensimmäisenä vuonna käytössä oli 500 pyörää ja 50 pyöräasemaa Helsingin kantakaupungin alueella.
Clear Channel Suomen hankkima mainoskumppanuus Alepan kanssa sai osakseen kritiikkiä. Arvostelijoiden mukaan keltaiset ”Alepa-fillarit” näyttävät enemmän HOK-Elannon kuin Helsingin kaupungin hankkeelta. Keltainen väri oli kuitenkin Clear Channelin mukaan sattumaa, sillä sama väri on käytössä HSL:llä pyörien symbolina.
2. toukokuuta 2017 Helsingin kaupunkipyöräverkosto laajentui kolminkertaiseksi, jolloin käytössä oli 1 500 pyörää ja 150 pyöräasemaa. Verkosto laajeni kantakaupungista Munkkiniemeen, Pasilaan ja Kumpulaan. Vuonna 2018 järjestelmä laajeni myös Espooseen Suur-Leppävaaran, Suur-Tapiolan ja Suur-Matinkylän alueille. Vuonna 2019 verkosto laajeni myös Itä-Helsinkiin (itäisin asema Vartioharjussa), Viikkiin, Oulunkylään, Maunulaan, Haagaan ja Pitäjänmäkeen. Kesällä 2021 kaupunkipyöräverkosto laajeni lopuillekin Helsingin alueille, ja kauden lopussa kaupunkipyöriä oli yhteensä 4 570 ja pyöräasemia 457.
Käyttäjämäärät

| Vuosi | Matkat, Helsinki (milj> ) | Matkat, Espoo (milj> ) | Matkat, koko alue (milj> ) | Viite |
| --- | --- | --- | --- | --- |
| 2016 | 0,4 | - | 0,4 |  |
| 2017 | 1,6 | - | 1,6 |  |
| 2018 |  |  | 3,0 |  |
| 2019 |  |  | 3,7 |  |
| 2020 | 2,6 | 0,4 | 3,0 |  |
| 2021 | 2,4 | 0,4 | 2,8 |  |
| 2022 |  |  | 2,4 |  |
| 2023 |  |  | 2,5 |  |
Pyörä otetaan käyttöön joko matkakortilla tai HSL:ltä tilattavalla pyöräilijätunnuksella ja PIN-koodilla.
Helsingissä käytöstä poistetun järjestelmän kaupunkipyöriä vuonna 2005.
Helsingin uusi kaupunkipyörä vuonna 2016.
Hela

Suomalainen hiiliteräspuukko helalla.
Hela on rengasmainen tai holkkimainen metallikappale, jota käytetään koristamis- tai kiinnittämistarkoituksessa. Esimerkiksi puukon hela on terän ja kahvan välissä tai kahvan päässä oleva metallikappale.
Nimitystä käytetään myös muista pienistä metalliesineistä, esimerkiksi ikkunan ja oven painikkeista, vetimistä ja muista metalliosista, kuten saranoista.
BeeSides

| BeeSides Danny Wilde |
| --- | --- | --- |

Studioalbumin tiedot
 Julkaistu: 1999
 Tuottaja(t): Danny Wilde
 Levy-yhtiö: omakustanne
Danny Wilden muut julkaisut
| Danny Wilde 1989 | BeeSides 1999 | N-Progress 2000 |
BeeSides on Danny Wilden sooloalbumi vuodelta 1999. Se julkaistiin vuonna 2003 lopettaneessa MP3.com -palvelussa.
Kappaleet

Hangin’ Around
Heard Enough
Woman, You’ve Become
Radio Facist Groove
If This Is Love
Holy Water
Mary Dew
Aiheesta muualla

BeeSides discogs.com -sivustolla (englanniksi)
Gunnar Sønsteby

Arne Flaaten: Gunnar Sønsteby vuonna 2008.
Gunnar Frithjof Turmann Sønsteby (peitenimet sodan aikana Kjakan ja Nr. 24, 11. tammikuuta 1918 Tinn – 10. toukokuuta 2012 Oslo) oli norjalainen liikemies ja vastarintamies. Sønsteby oli eräs maansa tunnetuimmista Saksan miehitystä vastaan taistelleista sabotööreistä, joka osallistui lukuisiin vastarintatoimiin rautateitä, teollisuutta ja polttoainevarastoja kohtaan Saksan miehittäessä Norjaa toisen maailmansodan aikana. Hänen muistelmansa Rapport fra Nr. 24 (1960) on käännetty seitsemälle kielelle. Hän oli korkeimmin julkisin ansiomerkein palkittu norjalainen.
Tausta

Gunnar Sønsteby syntyi Rjukanin kylässä Tinnissä Telemarkin läänissä. Hänen isänsä oli teollisuustyöntekijä Gustav Sønsteby (1885–1960) ja äitinsä Margit Lien (1888–1964). Sønsteby valmistui ylioppilaaksi 1937, minkä jälkeen hän alkoi opiskella sosiaalitaloutta Oslon yliopistossa. Samaan aikaan hän työskenteli reviisorin apulaisena. Saksalaisten miehitettyä Norjan huhtikuussa 1940 Sønsteby otti vapaata töistä osallistuakseen Nordmarkan taisteluihin. Hänen täytyi kuitenkin palata Osloon toukokuussa sairastuttuaan keuhkokuumeeseen.
Vastarintamies

Sønsteby pääsi nopeasti sisään Knut Møyenin ympärille järjestäytyneeseen vastarintatoimintaan. Hän alkoi avustaa laitonta lehteä nimeltä Vi vil oss et land. Hän toimi Milorgin kuriirina Ruotsiin, minkä jälkeen hänestä tuli agentti Nr. 24 brittien maanalaiseen sabotaasiorganisaatio Special Operations Executive:en, eli SOE:en. Suuri osa toiminnasta oli tiedustelua, mutta Sønsteby oli jatkuvasti yhteyksissä myös Milorgiin Møyenin kautta. Hän rakensi nopeasti peiteasuinpaikkojen verkoston ja laajan kontaktiverkoston vastarintaliikkeessä. Hän vaihtoi jatkuvasti peitenimeä, toimien yhä uusien henkilöllisyyspapereiden, passien, poliisipapereiden, palveluspapereiden, ajokorttien ja rajaseutuasukastodistusten turvin. Vuonna 1942 hän salakuljetti setelien painolaatat pois keskuspankista, toimittaen ne Tukholman kautta Johan Nygaardsvoldin pakolaishallituksen käyttöön Lontooseen.
Vältettyään täpärästi pidätyksen kesällä 1943 Sønsteby matkusti Tukholman kautta Britanniaan, jossa hänet otettiin koulutukseen erityiskomppania NOR.I.C. 1:een, joka myöhemmin tunnettiin nimellä Komppania Linge. Hän palasi syksyllä Osloon jatkaen vastarintatoimia sekä toimien muiden Linge-agenttien yhteyshenkilönä Østlandetilla. Keväästä 1944 lähtien hän osallistui useisiin sabotaasitoimiin. Sønstebyn tekosia olivat muun muassa reikäkorttikonesabotaasi, jolla ehkäistiin norjalaisnuorison mobilisointi pakkotyöhön itärintamalle sekä samassa yhteydessä tapahtunut säännöstelykorttien kaappaus. Sodan loppua kohden Sønsteby johti useita sabotaaseja teollisuutta, rautateitä, vetureita, lentokonemoottoreita, sekä öljyteollisuutta vastaan. Kuuluisimpia ovat Kongsbergin asetehtaan ja Norges Statsbaner -rautatieyhtiön pääkonttorin räjäytykset. Sekä Norjan että Britannian viranomaiset pitivät Sønstebyn panosta vastarinnassa hyvin tärkeänä.
Norjan vapautumisen juhlallisuuksissa 1945 Sønsteby johti kuninkaan saattuetta sekä kruununprinssi Olavin palatessa 13. toukokuuta että kuningas Haakonin paluujuhlallisuuksissa 7. kesäkuuta. Vuonna 1946 hänelle myönnettiin Krigskorset-kunniamerkki miekoin ja myöhemmin kaksin miekoin, mikä tekee hänestä korkeimmin palkitun Norjan kansalaisen. Hän sai myös yhdysvaltalaisen Medal of Freedom with Silver Palm -kunniamerkin sekä brittiläisen Distinguished Service Order -kunniamerkin.
Ura ja elämä sodan jälkeen

Sønsteby matkusti syksyllä 1945 Yhdysvaltoihin, jossa hän työskenteli New Yorkissa Statens Innkjøpskontorin hyväksi. Vuotta myöhemmin hän suoritti tutkinnon Harvard Business Schoolissa. Hän työskenteli Standard Oilin palveluksessa Panamassa, New Yorkissa sekä Oslossa palaten kotimaahansa pysyvästi 1949. Palattuaan hän työskenteli sahateollisuuden johtotehtävissä, kunnes hän perusti oman helikopteriyrityksen 1954 yhteistyössä muun muassa laivanvarustaja Erling Lorentzenin kanssa. Lorentzenin avioiduttua prinsessa Ragnhildin kanssa hän oli tämän sulhasmiehenä, mikä vahvisti Sønstebyn entisestään hyviä suhteita kuningashuoneeseen. Uransa loppuajan hän työskenteli itsenäisenä konsulttina erityisesti öljyteollisuuden parissa.
Sønsteby tunnettiin myös ahkerana esitelmöitsijänä, joka toimi erityisesti sotaveteraanien ja sotainvalidien asian hyväksi. Hän julkaisi bestselleriksi nousseen kirjan, Rapport fra Nr. 24 toiminnastaan sodassa vuonna 1960. Kirja on käännetty seitsemälle kielelle ja siitä tehtiin samanniminen televisioelokuva vuonna 1994. Suomeksi kirja julkaistiin vuonna 1962 nimellä Vastarintamies n:o 24 : Norjan salainen rintama. Kirjan suomensi Matti Karjalainen.
Kunniamerkit ja tunnustukset

Krigskorset kolmella miekalla, 1946
Medal of Freedom hopeapalmulla (Yhdysvallat)
Distinguished Service Order (Iso-Britannia)
American-Scandinavian Cultural Award, 2001
Forsvarsmedaljen laakerinlehdillä, 2004
komentaja, Pyhän Olavin ritarikunta, 2006
Norwegian Air Shuttle on maalauttanut Sønstebyn kuvan yhden Boeing 737-800 -koneensa pyrstöön.
Teoksia

Rapport fra “Nr. 24”, 1960
Bak rapportene. Ny rapport fra “Nr. 24” i Kompani Linge (yhdessä J. B. Gundersenin kanssa), 1985
Gunnar Sønsteby Max Manus -elokuvan yhteydessä tehdyssä haastattelussa vuonna 2008. Oikealla Sønstebyä elokuvassa näytellyt Knut Joner. (Kuva: John Erling Blad).
Boeing 737, jonka pyrstöön Sønstebyn kuva on maalattu.
Hopeatoffee

Hopeatoffee-patukka 2016.
Hopeatoffee on alun perin Hellaksen lanseeraama salmiakin ja toffeen makuinen makeinen. Sen valmistaminen aloitettiin 1970-luvulla, jolloin se oli uusi tulokas makeistuotannossa, koska salmiakkia ei ollut aiemmin liitetty toffeeseen.
Myöhemmin Hopeatoffeeta on valmistanut Leaf, joka valmisti sitä vuoteen 2009 asti. Suuren kuluttajakysynnän seurauksena Cloetta aloitti makeisen valmistamisen uudestaan syksyllä 2013. Alun perin Hopeatoffeeta valmistettiin patukkana, mutta myöhemmin sitä on myyty makeispusseissa. Nykyään Hopeatoffeen valmistusmaa on Italia.
Suomen Salmiakkiyhdistys palkitsi Hopeatoffeen vuonna 2008 Salmiakki Finlandia -palkinnolla vuoden parhaana salmiakkimakeisena.
Markkinoilla on ollut myös Minttusuklaatoffeeta ja Banaanitoffeeta. Nykyään jäljellä on vain Hopeatoffee sekä Tsinuskitoffee.
Hermotimos

Hermotimos (lat. Hermotimus) on antiikin kreikkalainen nimi, joka voi viitata seuraaviin:
Hermotimos Klazomenailainen, esisokraattinen filosofi
Hermotimos Pedasalainen, Kserkseen pääeunukki
Hermotimos, Lukianoksen kirjoittama dialogi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hermotimos”, voi hakea sivunnimihaulla, laajalla sivunnimihaulla tai tekstihaulla.
Helagsfjället

Helagsfjället
Helagsfjället kesällä
| --- | --- |
Tyyppi:  tunturi 
Sijainti:  Härjedalen, Ruotsi
Vuoristo:  Skandit
Korkeus merenpinnasta:  1 796 m
Prominenssi:  1 133  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Helagsfjället tai Helags, eteläsaameksi Maajåelkie, on tunturi Bergin kunnassa, Härjedalenin maakunnassa Ruotsissa. Tunturin korkein huippu, Helags, kohoaa 1 796 metrin korkeuteen ja on korkein huippu napapiirin eteläpuolella Ruotsissa. Tunturin lounaispuolella sijaitsee 1 682 metriä korkea Predikstolenin huippu. Tunturin itäpuolella sijaitsee Ruotsin eteläisin jäätikkö, Helagsgaciären. Tunturin huippu nousee noin 700 metriä ympäröivän ylätasangon tasolta. Helagsfjälletin juurella sijaitsee Svenska Turistföreningenin ylläpitämät Helags Stugorna -lomakeskus.